3. julija člani eskadrilje »Black Knights« ("Črni vitezi") v letalih &lt;a href="McDonnell%20Douglas%20F/A-18%20Hornet"&gt;F/A-18&lt;/a&gt; odletijo v napad na eno od ladij, ki še vedno lebdi nad uničenim Los Angelesom. Njihova orožja so neučinkovita proti energetskemu ščitu ladje, hkrati pa iz nje poletijo manjša napadalna plovila in se zapletejo z njimi v zračni spopad. Energetski ščiti jim dajejo absolutno premoč, zato zemeljske enote utrpijo veliko škode. V kasnejšem protinapadu nezemljani uničijo številne vojaške cilje, vključno s poveljstvom NORAD. Kapitanu Stevenu Hillerju (Will Smith) uspe preživeti spopad tako, da zvabi eno od plovil v Veliki kanjon, kjer oba strmoglavita. Onesposobi poškodovanega nezemljana, nato pa ga reši skupina beguncev na čelu z Russellom Casseom (Randy Quaid), ki potuje prek puščave z avtodomi. Ko naložijo nezemljanovo telo, se odpeljejo proti bazi Area 51 v bližini, kamor je prispel tudi predsednik s sodelavci. V njej najdejo skrivno podzemeljsko inštalacijo, kjer Američani hranijo nezemeljsko plovilo in trupla pilotov, ki so strmoglavili v Roswellu.